CELEX: 62015CA0680
Language: hr
Date: 2017-04-27 00:00:00
Title: Spojeni predmeti C-680/15 i C-681/15: Presuda Suda (treće vijeće) od 27. travnja 2017. (zahtjev za prethodnu odluku koji je uputio Bundesarbeitsgericht – Njemačka) – Asklepios Kliniken Langen-Seligenstadt GmbH protiv Ivana Felje (C-680/15), Asklepios Dienstleistungsgesellschaft mbH protiv Vittorie Graf (C 681/15) (Zahtjev za prethodnu odluku — Prijenos poduzeća — Zaštita prava radnika — Direktiva 2001/23/EZ — Članak 3. — Ugovor o radu — Zakonodavstvo države članice kojim se odobrava uvrštavanje klauzula koje upućuju na kolektivne ugovore o radu nakon prijenosa — Primjena u odnosu na preuzimatelja)

26.6.2017   
            
            
               HR
            
            
               Službeni list Europske unije
            
            
               C 202/6
            
         Presuda Suda (treće vijeće) od 27. travnja 2017. (zahtjev za prethodnu odluku koji je uputio Bundesarbeitsgericht – Njemačka) – Asklepios Kliniken Langen-Seligenstadt GmbH protiv Ivana Felje (C-680/15), Asklepios Dienstleistungsgesellschaft mbH protiv Vittorie Graf (C 681/15)
   (Spojeni predmeti C-680/15 i C-681/15) (1)
   
   ((Zahtjev za prethodnu odluku - Prijenos poduzeća - Zaštita prava radnika - Direktiva 2001/23/EZ - Članak 3. - Ugovor o radu - Zakonodavstvo države članice kojim se odobrava uvrštavanje klauzula koje upućuju na kolektivne ugovore o radu nakon prijenosa - Primjena u odnosu na preuzimatelja))
   (2017/C 202/08)
   Jezik postupka: njemački
   
      Sud koji je uputio zahtjev
   
   Bundesarbeitsgericht
   
      Stranke glavnog postupka
   
   
      Tužitelji: Asklepios Kliniken Langen-Seligenstadt GmbH (C-680/15), Asklepios Dienstleistungsgesellschaft mbH (C 681/15)
   
      Tuženik: Ivan Felja (C-680/15), Vittoria Graf (C 681/15)
   
      Izreka
   
   Članak 3. Direktive Vijeća 2001/23/EZ od 12. ožujka 2001. o usklađivanju zakonodavstava država članica u odnosu na zaštitu prava zaposlenika kod prijenosa poduzeća, pogona ili dijelova poduzeća ili pogona u vezi s člankom 16. Povelje Europske unije o temeljnim pravima treba tumačiti na način da se, prilikom prijenosa poduzeća, zaštita prava i obveza koje za prenositelja proizlaze iz ugovora u radu proteže i na klauzulu, koju su prenositelj i zaposlenik privatnopravno ugovorili, u skladu s kojom se njihov radni odnos uređuje i kolektivnim ugovorom na snazi na dan prijenosa, kao i ugovorima sklopljenim nakon tog prijenosa koji ga upotpunjuju, izmjenjuju ili zamjenjuju, ako nacionalno pravo predviđa, u korist preuzimatelja, mogućnosti prilagodbe – sporazumne i jednostrane.
   
      (1)  SL C 118, 4. 4. 2016.